om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

BEGRUNDELSE

1.Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, giver virkning til restriktive foranstaltninger, der er fastsat i afgørelse 2014/145/FUSP.

2. Den XX YY 2022 vedtog Rådet afgørelse XXX/XXX om ændring af afgørelse 2014/145/FUSP, hvorved det indførte et yderligere kriterium for opførelse af fysiske eller juridiske personer, enheder eller organer, der er omfattet af indefrysning af aktiver og forbuddet mod at stille pengemidler og økonomiske ressourcer til rådighed for udpegede personer og enheder. Afgørelse (FUSP) XXX/XXX indførte også yderligere undtagelser fra indefrysningen af aktiver og forbuddet mod at stille pengemidler og økonomiske ressourcer til rådighed for visse enheder, der er opført på listen, og medtog yderligere bestemmelser om medlemsstaternes forpligtelser i forbindelse med indrømmelse af undtagelser.

3.Disse ændringer hører under anvendelsesområdet for traktaten, og det er derfor nødvendigt at indføre lovgivning på EU-plan for at gennemføre dem, navnlig for at sikre, at alle medlemsstaterne anvender dem på samme måde.

4.Unionens højtstående repræsentant for udenrigsanliggender og sikkerhedspolitik og Europa-Kommissionen foreslår at ændre forordning (EU) nr. 269/2014 i overensstemmelse hermed.

2022/0315 (NLE)

Fælles forslag til

RÅDETS FORORDNING

om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 215,

under henvisning til Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed,

under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og

ud fra følgende betragtninger:

(1)Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, giver virkning til restriktive foranstaltninger, der er fastsat i afgørelse 2014/145/FUSP.

(2)Den XX YY 2022 vedtog Rådet afgørelse XXX/XXX om ændring af afgørelse 2014/145/FUSP, hvorved det indførte et yderligere kriterium for opførelse af fysiske eller juridiske personer, enheder eller organer, der er omfattet af indefrysning af aktiver og forbuddet mod at stille pengemidler og økonomiske ressourcer til rådighed for udpegede personer og enheder. Afgørelse XXXX indførte også yderligere undtagelser fra indefrysningen af aktiver og forbuddet mod at stille pengemidler og økonomiske ressourcer til rådighed for visse enheder, der er opført på listen, og medtog yderligere bestemmelser om medlemsstaternes forpligtelser i forbindelse med indrømmelse af undtagelser.

(3)Disse ændringer hører under anvendelsesområdet for traktaten, og det er derfor nødvendigt at indføre lovgivning på EU-plan for at gennemføre dem, navnlig for at sikre, at alle medlemsstaterne anvender dem på samme måde.

(4)Rådets forordning (EU) nr. 269/2014 bør derfor ændres —